作者:陳著
標題:沁園春
內容:人生功名，在醉夢中，早須掉頭。自南宮一券，塵泥偶脫，前程雙轂，日月如流。蕙帳真盟，菜羹餘味，江上歸舟誰得留。誰知道，有邵平瓜圃，何日封侯。天天又不人由。奈危世山林也有憂。況青崗不助，晉家風鶴，黑雲直卷，吳分星牛。分寸殘生，萬千魔障，他事如今都罷休。關心處，是離離禾黍，故國宗周。